
REFERAT

În perioada aprilie 2002 – iunie 2003, activitatea beneficiarilor Legii nr. 416/2001 care au obligaţia să presteze muncă în folosul comunităţii a fost organizată de către inspectorii din cadrul Serviciului Administrare Mediu Urban. 


Activitatea acestor persoane s-a desfăşurat lunar, executând diverse lucrări de salubrizare şi întreţinere pe domeniul public (în pieţe, parcuri, locuri de joacă etc). În coordonarea activităţii acestor persoane s-a ţinut cont de anumite aspecte sociale : starea de sănătate, vârsta, sexul (repartizarea pentru munci mai uşoare sau mai grele), repartizarea pe obiective cât mai aproape de adresa de domiciliu etc.


Întrucât serviciul Administrare Mediu Urban coordonează numeroase activităţi (salubrizare, protecţie a mediului, pieţe, copiii străzii, lucrări cu Penitenciarul, Proiectul rose etc), s-a convenit cu Centrul Comunitar de Asistenţă Socială ca toate atribuţiile privind activitatea prestată de beneficiarii Legii nr. 416/2001 în folosul comunităţii să fie preluată de către acest serviciu public, care, de altfel, are în evidenţă aceste persoane. 

